Návrh
					
VYHLÁŠKA
Ministerstva financií Slovenskej republiky
z ....... 2002,

ktorou sa ustanovujú podrobnosti a spôsob preukazovania splnenia podmienok na udelenie povolenia na vznik a činnosť
 správcovskej spoločnosti

Ministerstvo financií Slovenskej republiky podľa § 6 ods. 8 zákona č. 385/1999 Z.z. o kolektívnom investovaní v znení neskorších predpisov ustanovuje:

§ 1

	Splnenie podmienok na udelenie povolenia na vznik a činnosť správcovskej spoločnosti preukazujú zakladatelia budúcej správcovskej spoločnosti predložením dokladov o splnení týchto podmienok Úradu pre finančný trh (ďalej len „úrad“). 

§ 2

(1) Splnenie podmienky podľa § 6 ods. 2 písm. a) zákona sa preukazuje predložením vyhlásenia audítora o splatení základného imania najmenej vo výške  50 000 000 Sk.

	(2) Splnenie podmienky podľa § 4 ods. 2 písm. b) zákona sa preukazuje predložením notársky osvedčených dokladov o dôveryhodnom pôvode peňažných a nepeňažných vkladov vložených do základného imania budúcej správcovskej spoločnosti jej zakladateľmi a dokladov o pôvode ďalších finančných zdrojov budúcej správcovskej spoločnosti, napríklad účtovných závierok za posledné tri roky overených audítorom , napríklad pri fyzickej osobe prehľadu o jej majetkovej a finančnej situácii, výpisov z účtov, výpisov z katastra nehnuteľností, daňového priznania, majetkového priznania, pri právnickej osobe účtovných závierok overených audítorom spolu s výrokom audítora správ o hospodárení predkladaných valnému zhromaždeniu za posledné tri roky, 

	(3) Splnenie podmienky podľa § 4 ods. 2 písm. c) zákona sa preukazuje predložením 
a) 	dokladov podľa odseku 2, 
b)	zoznamu fyzických osôb s kvalifikovanou účasťou na budúcej správcovskej spoločnosti, zoznamu blízkych osôb, ktoré sú v čase podania žiadosti o povolenie na vznik a činnosť správcovskej spoločnosti v pracovnoprávnom vzťahu alebo v obdobnom pracovnom vzťahu správcovskej spoločnosti, zahraničnej správcovskej spoločnosti, v organizačnej zložke zahraničnej správcovskej spoločnosti alebo vo finančnej inštitúcii^2), s uvedením obchodného mena, právnej formy, identifikačného čísla a sídla takejto inštitúcie a mena a priezviska týchto blízkych osôb, 
c)	zoznamu právnických osôb, s uvedením obchodného mena, právnej formy, identifikačného čísla, sídla, výšky základného imania a percentuálnej výšky podielu, v ktorých má
1.	fyzická osoba s kvalifikovanou účasťou na budúcej správcovskej spoločnosti podiel na základnom imaní alebo hlasovacích právach v rozsahu najmenej 10 % alebo je členom ich štatutárnych orgánov alebo dozorných orgánov  alebo celým svojím majetkom ručí za ich záväzky alebo 
2.	právnická osoba s kvalifikovanou účasťou na budúcej správcovskej spoločnosti podiel na základnom imaní alebo hlasovacích právach v rozsahu najmenej 10 % alebo je zastúpená v ich štatutárnych orgánoch alebo dozorných orgánoch  alebo celým svojím majetkom ručí za ich záväzky.

(4) Splnenie podmienky podľa § 55 ods. 2 písm. d) zákona sa pri osobách navrhovaných za členov predstavenstva a vedúcich zamestnancov a pri osobách zodpovedných za výkon vnútornej kontroly preukazuje predložením 
a)	dokladu o dosiahnutom vzdelaní a praxi v oblasti finančného trhu alebo kapitálového trhu, ktorý potvrdzuje  splnenie podmienok podľa § 55 ods. 9 zákona,
b)	stručného odborného životopisu,
b)	výpisu z registra trestov nie staršieho ako tri mesiace; zahraničná fyzická osoba predloží tiež dokument obdobného charakteru vydaný príslušným orgánom štátu jej trvalého pobytu, štátu, ktorého je občanom, a štátov v ktorých sa táto osoba v posledných piatich rokoch nepretržite zdržovala viac než šesť mesiacov; ak takéto dokumenty príslušné štáty nevydávajú, možno ich nahradiť čestným vyhlásením,
c)	čestného vyhlásenia o splnení podmienok podľa § 8 písm. b) zákona.

(5) Splnenie podmienky podľa § 6 ods. 2 písm. d) a  e) zákona sa pri osobách navrhovaných za členov predstavenstva, dozornej rady správcovskej spoločnosti, za prokuristov,  za vedúcich zamestnancov v priamej riadiacej pôsobnosti predstavenstva a  vedúcich zamestnancov depozitára zodpovedných za výkon funkcie depozitára, preukazuje predložením 
a)	dokladu o dosiahnutom vzdelaní a  praxi v oblasti finančného trhu alebo kapitálového trhu, ktorý potvrdzuje  splnenie podmienok podľa § 6 ods. 9 až 11 zákona,
b)	stručného odborného životopisu, 
c)	výpisu z registra trestov nie staršieho ako tri mesiace; zahraničná fyzická osoba predloží tiež dokument obdobného charakteru vydaný príslušným orgánom štátu jej trvalého pobytu, štátu, ktorého je občanom, a štátov v ktorých sa táto osoba v posledných piatich rokoch nepretržite zdržovala viac než šesť mesiacov; ak takéto dokumenty príslušné štáty nevydávajú, možno ich nahradiť čestným vyhlásením,
d)	čestného vyhlásenia o splnení podmienok  podľa § 6 ods. 13 písm. a) až e) zákona.

(6) Splnenie podmienok podľa § 4 ods. 2 písm. f) až h) zákona sa preukazuje predložením
a)	dokladov potvrdzujúcich prehľadnosť skupiny s úzkymi väzbami^1), ku ktorej patrí akcionár s kvalifikovanou účasťou na budúcej správcovskej spoločnosti s uvedením výšky priamych a nepriamych podielov na základnom imaní alebo hlasovacích právach v právnickej osobe v rámci takejto skupiny napríklad výpisu z obchodného registra, výpisu z registra emitenta alebo výpisu z účtu majiteľa zaknihovaného cenného papiera,
b)	dokladov preukazujúcich, že úzke väzby v rámci skupiny s úzkymi väzbami^1), ku ktorej patrí akcionár s kvalifikovanou účasťou na budúcej správcovskej spoločnosti, neprekážajú výkonu dohľadu, napríklad grafické znázornenie štruktúry takejto skupiny,
c)	platných právnych predpisov upravujúcich úzke väzby v štáte, na ktorého území má skupina s úzkymi väzbami^1), ku ktorej patrí akcionár s kvalifikovanou účasťou na budúcej správcovskej spoločnosti úzke väzby, z ktorých vyplýva, že právny poriadok príslušného štátu, ani spôsob jeho uplatňovania neprekážajú výkonu dohľadu.

(7) Splnenie podmienky podľa § 4 ods. 2 písm. i) zákona sa preukazuje predložením návrhu stanov správcovskej spoločnosti a štatútu podielového fondu vypracovaného v súlade so zákonom.

(8) Splnenie podmienky podľa § 4 ods. 2 písm. j) zákona sa preukazuje predložením čestného vyhlásenia zakladateľov, že nenastali skutočnosti uvedené v  § 6  ods. 2 písm. j) a troch posledných účtovných závierok týchto akcionárov overených audítorom; ak je tento zakladateľ súčasťou konsolidovaného celku, aj  konsolidovanej účtovnej závierky za posledné tri roky alebo správ o hospodárení za posledné tri roky schválených príslušným orgánom zakladateľa budúcej správcovskej spoločnosti. 

(9) Splnenie podmienky podľa § 4 ods. 2 písm. k) zákona sa preukazuje predložením dokladov potvrdzujúcich informácie o technickom vybavení budúcej správcovskej spoločnosti  s uvedením údajov o výpočtovej technike (hardware, software), informačnom systéme, vrátane informácií o bezpečnosti prenosu dát a vnútorných pracovných predpisov, smerníc alebo  pokynov upravujúcich bezpečnosť systému pre  obchodné spracovanie údajov. 

(10) Splnenie podmienky podľa § 4 ods. 2 písm. l) zákona sa preukazuje predložením návrhu organizačnej štruktúry, vnútorných aktov riadenia upravujúcich výkon vnútornej kontroly a postup pri vybavovaní sťažností investorov. 

§ 3

(1) Doklady podľa § 2 sa predkladajú v origináloch a ak nie je možné predložiť ich originály, predkladajú sa ich osvedčené kópie.

	(2) Ak sú doklady podľa § 2 vyhotovené v cudzom jazyku, splnenie týchto podmienok sa preukazuje aj úradne  osvedčeným prekladom takýchto dokladov do slovenského jazyka.

§ 4

Táto vyhláška nadobúda účinnosť 1. januára 2003.

Návrh

VYHLÁŠKA
Ministerstva financií Slovenskej republiky
z ............... 2002,

ktorou sa ustanovujú náležitosti žiadosti o udelenie predchádzajúceho súhlasu podľa § 9 ods. 1 zákona č. 385 /1999 Z.z. o kolektívnom investovaní v znení neskorších predpisov  

Ministerstvo financií Slovenskej republiky podľa § 9 ods. 5 zákona č. 385/1999 Z.z. o kolektívnom investovaní v znení neskorších predpisov (ďalej len ,,zákon“) ustanovuje:

§ 1

(1) Žiadosť o udelenie predchádzajúceho súhlasu Úradu pre finančný trh (ďalej len „úrad“) na nadobudnutie alebo prekročenie kvalifikovaného podielu na základnom imaní  správcovskej spoločnosti cenných papierov alebo na hlasovacích právach  v správcovskej spoločnosti vo výške 10%, 20%, 33%, 50%, a  66% v jednej alebo v niekoľkých operáciách podávaná 
1.	fyzickou osobou obsahuje 
1.	meno a priezvisko, ak ide o fyzickú osobu podnikateľa obchodné meno, rodné číslo,  alebo dátum narodenia  pri zahraničnej fyzickej osobe,
2.	štátnu príslušnosť,
3.	trvalý pobyt, ak ide o fyzickú osobu podnikateľa miesto podnikania,
4.	odborný životopis,
5.	výpis z registra trestov nie starší ako tri mesiace; zahraničná fyzická osoba predloží tiež dokument obdobného charakteru vydaný príslušným orgánom štátu jej trvalého pobytu, štátu, ktorého je občanom a štátov v ktorých sa táto osoba v posledných piatich rokoch nepretržite zdržiavala viac než šesť mesiacov; ak takéto dokumenty príslušné štáty nevydávajú, možno ich nahradiť čestným vyhlásením,
6.	ak ide o fyzickú osobu podnikateľa výpis z obchodného registra alebo výpis zo živnostenského registra, na základe ktorého podniká, nie starší ako tri mesiace a ročnú účtovnú závierka za posledné tri kalendárne roky, pri zahraničnej fyzickej osobe výpis z registra alebo z inej evidencie, do ktorej je zahraničná fyzická osoba zapísaná a číslo zápisu,
2.	právnickou osobou obsahuje
1.	obchodné meno, sídlo a identifikačné číslo, ak bolo pridelené,
2. 	výpis z obchodného registra alebo iný doklad vydaný príslušným orgánom preukazujúci vznik právnickej osoby, nie starší ako tri mesiace, 
3.	zoznam právnických osôb a fyzických osôb, ktorých podiel na základnom imaní alebo na hlasovacích právach právnickej osoby žiadajúcej o udelenie súhlasu podľa tohto odseku tvorí viac ako 10%, 
4.	prehľadnú štruktúru skupiny osôb s úzkymi väzbami^), ku ktorej patrí aj právnická s kvalifikovanou účasťou na správcovskej spoločnosti žiadajúca o udelenie súhlasu podľa tohto odseku, napríklad výpis z obchodného registra alebo výpis z účtu majiteľa zaknihovaného cenného papiera alebo výpis z registra emitenta cenného papiera a grafické znázornenie štruktúry takejto skupiny,
5.	účtovné závierky za posledné tri roky overené audítorom; ak zahraničná správcovská spoločnosť je súčasťou konsolidovaného celku, tiež konsolidované účtovné závierky za posledné tri roky alebo správy o hospodárení za posledné tri roky schválené valným zhromaždením zahraničnej správcovskej spoločnosti; ak právnická osoba vznikla pred menej ako tromi rokmi pred podaním žiadosti podľa tohto odseku, žiadosť obsahuje tieto údaje len za obdobie od jej vzniku, 
6.	písomné stanovisko k zámeru zahraničnej správcovskej spoločnosti,  nadobudnúť alebo prekročiť podiel vo výške10%, 20%, 33%, 50% a 66%, na základnom imaní správcovskej spoločnosti alebo na hlasovacích právach v správcovskej spoločnosti vydané orgánom, ktorý nad ním vykonáva dohľad, ak je žiadateľom zahraničná správcovská spoločnosť.  

(2) Žiadosť o udelenie predchádzajúceho súhlasu podľa odseku 1 obsahuje aj
a)	obchodné meno, sídlo a identifikačné číslo správcovskej spoločnosti , ktorého podiel na základnom imaní správcovskej spoločnosti alebo na hlasovacích právach v obchodníkovi s cennými papiermi chce fyzická osoba alebo právnická osoba žiadajúca o udelenie súhlasu podľa odseku 1 (ďalej len „nadobúdateľ“) nadobudnúť alebo prekročiť, 
b)	strategický zámer rozvoja správcovskej spoločnosti pri nadobudnutí alebo zvýšení podielu na základnom imaní správcovskej spoločnosti alebo na hlasovacích právach v obchodníkovi s cennými papiermi vo výške najmenej 33%, vrátane návrhu personálnych zmien v predstavenstve a dozornej rade a informáciu o tom, či žiadateľ rokoval so súčasnými akcionármi správcovskej spoločnosti a či existuje zhoda o ďalšom rozvoji správcovskej spoločnosti,
c)	obchodné meno, právnu formu, sídlo, identifikačné číslo, ak bolo pridelené, výšku základného imania právnických osôb, v ktorých má nadobúdateľ podiel na základnom imaní alebo na hlasovacích právach v rozsahu najmenej 10% alebo je zastúpený v ich štatutárnych orgánoch alebo kontrolných orgánoch alebo celým svojím majetkom ručí za ich záväzky a výšku tohto podielu v percentuálnom vyjadrení a doklady preukazujúce tieto skutočnosti, napríklad výpis z obchodného registra týkajúci sa týchto právnických osôb, výpis z účtu majiteľa zaknihovaného cenného papiera nadobúdateľa,
d)	údaje o akciách správcovskej spoločnosti, ktoré chce nadobúdateľ nadobudnúť, a to 
1. počet, 
2. menovitú hodnotu,
3. celkovú hodnotu ,
4. podiel na základnom imaní vyjadrený v percentách, 
e)	údaje o hlasovacích právach správcovskej spoločnosti, ktoré chce nadobúdateľ nadobudnúť, a to 
1. počet hlasov,
2. podiel na hlasovacích právach vyjadrený v percentách, 
f)	údaje o akciách správcovskej spoločnosti, ktorých je nadobúdateľ majiteľom v čase podania žiadosti, a to
1. počet,
2. menovitú hodnotu,
3. podiel na základnom imaní vyjadrený v percentách,
g)	údaje o hlasovacích právach správcovskej spoločnosti, ktoré má nadobúdateľ v čase podania žiadosti, a to 
1. počet hlasov,
2. podiel na hlasovacích právach vyjadrený v percentách,
h)	zdôvodnenie účelu nadobudnutia podielu na základnom imaní správcovskej spoločnosti alebo na hlasovacích právach v obchodníkovi s cennými papiermi vrátane vyhlásenia nadobúdateľa, že nadobúda akcie na vlastný účet a nekoná v zhode s inými akcionármi správcovskej spoločnosti a že neexistuje písomný záväzok nadobúdateľa rokovať alebo vykonávať akcionárske práva v prospech tretej osoby,
i)	doklady o prehľadnom a dôveryhodnom pôvode, dostatočnom objeme a vyhovujúcej skladbe finančných prostriedkov,  ktoré budú použité nadobúdateľom na nadobudnutie akcií, napríklad pri fyzickej osobe prehľad o jej majetkovej a finančnej situácií, výpisy z účtov, výpis z katastra nehnuteľností, daňové priznanie, majetkové priznanie, pri právnickej osobe účtovné závierky za posledné tri roky overené audítorom; ak zahraničná správcovská spoločnosť je súčasťou konsolidovaného celku, tiež konsolidované účtovné závierky za posledné tri roky alebo správy o hospodárení predkladané valnému zhromaždeniu za posledné tri kalendárne roky,
j)	písomné vyhlásenie žiadateľa podľa § 9 ods. 4 písm. a) zákona, že všetky ním uvedené údaje a predložené doklady sú aktuálne, úplné a pravdivé.

§ 2

		Žiadosť o udelenie predchádzajúceho súhlasu na zníženie základného imania správcovskej spoločnosti, ak nejde o zníženie z dôvodov straty, obsahuje 
a)	obchodné meno, sídlo a identifikačné číslo správcovskej spoločnosti, ktorý  chce znížiť svoje základné imanie, ak nejde o zníženie z dôvodov straty,
b)	výšku základného imania a zoznam akcionárov správcovskej spoločnosti, vrátane ich podielov na základnom imaní správcovskej spoločnosti vyjadrených v percentách ku dňu podania žiadosti o udelenie súhlasu podľa tohto odseku a doklady preukazujúce tieto skutočnosti, napríklad výpis z obchodného registra alebo výpis z registra emitenta  cenného papiera,
c)	výšku základného imania správcovskej spoločnosti po znížení, spôsob, ktorým sa má vykonať zníženie tohto základného imania, zdôvodnenie zníženia základného imania a navrhovaný dátum jeho zníženia, 
d)	zápisnicu z rokovania predstavenstva správcovskej spoločnosti, ktorého predmetom bol návrh na rozhodnutie valného zhromaždenia o znížení základného imania správcovskej spoločnosti,
e)	písomné vyhlásenie  správcovskej spoločnosti, že všetky ním uvedené údaje a predložené doklady sú aktuálne, úplné a pravdivé.

§ 3

(1) Žiadosť o udelenie predchádzajúceho súhlasu na voľbu členov predstavenstva a na vymenovanie vedúceho organizačnej zložky zahraničnej správcovskej spoločnosti obsahuje
a)	obchodné meno, sídlo a identifikačné číslo správcovskej spoločnosti u ktorej sa navrhujú osoby na voľbu za členov alebo obchodné meno a sídlo zahraničnej správcovskej spoločnosti a umiestnenie organizačnej zložky zahraničnej správcovskej spoločnosti na území Slovenskej republiky, pre ktorú sa navrhuje jej vedúci,  
b)	meno a priezvisko, trvalý pobyt, dátum narodenia alebo rodné číslo osôb navrhovaných za členov predstavenstva správcovskej spoločnosti alebo za vedúceho organizačnej zložky zahraničnej správcovskej spoločnosti,  
c)	odborný životopis, doklad o dosiahnutom vzdelaní a odbornej praxi osôb navrhovaných za členov predstavenstva správcovskej spoločnosti a za vedúceho  organizačnej zložky zahraničnej správcovskej spoločnosti, 
d)	výpis z registra trestov nie starší ako tri mesiace osôb navrhovaných za členov predstavenstva správcovskej spoločnosti a za vedúceho  organizačnej zložky  zahraničnej správcovskej spoločnosti;  zahraničná fyzická osoba predloží tiež dokument obdobného charakteru štátu jej trvalého pobytu, štátu, ktorého je občanom a štátov v ktorých sa táto osoba v posledných piatich rokoch nepretržite zdržiavala viac než šesť mesiacov; ak takéto dokumenty príslušné štáty nevydávajú, možno ich nahradiť čestným vyhlásením,    
e)	písomné vyhlásenia osôb navrhovaných za členov predstavenstva  správcovskej spoločnosti a za vedúceho organizačnej zložky zahraničnej správcovskej spoločnosti, o tom, že spĺňajú požiadavky ustanovené zákonom,
f)	zápisnicu z rokovania predstavenstva správcovskej spoločnosti o návrhu na voľbu osôb navrhovaných za členov predstavenstva správcovskej spoločnosti a zápisnicu z rokovania štatutárneho orgánu zahraničnej správcovskej spoločnosti o návrhu na vymenovanie vedúceho  jej organizačnej zložky,  
g)	písomné vyhlásenie žiadateľa podľa § 6 ods. 4 písm. c) zákona a osôb navrhovaných za členov predstavenstva správcovskej spoločnosti a za vedúceho organizačnej zložky zahraničnej správcovskej spoločnosti,  že všetky nimi uvedené údaje a predložené doklady sú aktuálne, úplné a pravdivé.

(2) Ak žiadosť o udelenie predchádzajúceho súhlasu podľa odseku 1 podáva akcionár správcovskej spoločnosti, táto žiadosť obsahuje aj meno, priezvisko, dátum narodenia alebo rodné číslo, ak ide o fyzickú osobu, obchodné meno, sídlo a identifikačné číslo, ak ide o právnickú osobu.

§ 4
                    
(1) Žiadosť o udelenie predchádzajúceho súhlasu na zlúčenie alebo splynutie správcovskej spoločnosti obsahuje  
a)	obchodné meno, sídlo a identifikačné číslo správcovskej spoločnosti, ktorá sa má zlúčiť alebo splynúť, 
b)	zdôvodnenie zlúčenia alebo splynutia správcovskej spoločnosti,   
c)	navrhovaný dátum, ku ktorému má dôjsť k zlúčeniu alebo splynutiu správcovskej spoločnosti,
d)	harmonogram organizačných, právnych a finančných postupov, ktoré je potrebné vykonať na zlúčenie alebo splynutie  správcovskej spoločnosti,
e)	zápisnicu z rokovania predstavenstva správcovskej spoločnosti o návrhu rozhodnutia valného zhromaždenia o zlúčení alebo splynutí správcovskej spoločnosti, 
f)  písomné vyhlásenie žiadateľa podľa § 9 ods. 4 písm. d) zákona, že všetky nimi uvedené údaje a predložené doklady sú aktuálne, úplné a pravdivé.

(2) Pri zlúčení alebo splynutí správcovskej spoločnosti s právnickou osobou, ktorá nie je správcovskou spoločnosťou, žiadosť o udelenie predchádzajúceho súhlasu podľa odseku 1 obsahuje aj ďalšie údaje o tejto právnickej osobe podľa § 1 ods. 1 písm. b) a § 1 ods. 2 písm. c).

§ 5

(1) Žiadosť o udelenie predchádzajúceho súhlasu na predaj podniku správcovskej spoločnosti alebo organizačnej zložky zahraničnej správcovskej spoločnosti alebo ich časti obsahuje
a)	obchodné meno, sídlo a identifikačné číslo správcovskej spoločnosti, ktorého podnik alebo ktorého časť podniku sa má predať, alebo obchodné meno, sídlo zahraničnej správcovskej spoločnosti, umiestnenie organizačnej zložky zahraničnej správcovskej spoločnosti na území Slovenskej republiky, ktorá alebo ktorej časť sa má predať,
b)	obchodné meno, sídlo a identifikačné číslo právnickej osoby, ak jej bolo pridelené, ktorá má podnik správcovskej spoločnosti, organizačnú zložku zahraničnej správcovskej spoločnosti alebo ich časť kúpiť,
c)	zdôvodnenie predaja podniku správcovskej spoločnosti, organizačnej zložky zahraničnej správcovskej spoločnosti alebo ich časti,
d)	harmonogram organizačných, právnych a finančných postupov, ktoré je potrebné vykonať v procese predaja podniku obchodníka s cennými papiermi, organizačnej zložky zahraničnej správcovskej spoločnosti, alebo ich časti,
e)	návrh obchodného plánu správcovskej spoločnosti na prvé tri kalendárne roky po predaji podniku správcovskej spoločnosti alebo jeho časti, alebo návrh obchodného plánu organizačnej zložky zahraničnej správcovskej spoločnosti na prvé tri kalendárne roky po predaji jej časti,
f)	návrh zmluvy o predaji podniku správcovskej spoločnosti, organizačnej zložky zahraničnej správcovskej spoločnosti, alebo ich časti,
g)	zmluvu o budúcej zmluve o predaji podniku správcovskej spoločnosti, organizačnej zložky  zahraničnej správcovskej spoločnosti, alebo ich časti,
h)	zápisnicu z rokovania oprávneného orgánu správcovskej spoločnosti alebo zahraničnej správcovskej spoločnosti, o návrhu rozhodnutia o predaji podniku správcovskej spoločnosti, organizačnej zložky zahraničnej správcovskej spoločnosti, alebo ich časti,
i)	doklady o prehľadnom a dôveryhodnom pôvode, dostatočnom objeme a vyhovujúcej  skladbe finančných prostriedkov použitých na vykonanie tohto úkonu, napríklad pri fyzickej osobe prehľad o jej majetkovej a finančnej situácií, výpisy z účtov, výpis z katastra nehnuteľností, daňové priznanie, majetkové priznanie, pri právnickej osobe účtovné závierky  za posledné tri roky overené audítorom; ak zahraničná správcovská spoločnosť je súčasťou konsolidovaného celku, tiež konsolidované účtovné závierky za posledné tri roky alebo správy o hospodárení schválené valným zhromaždením za posledné tri kalendárne roky, 
j)	písomné vyhlásenie žiadateľa podľa § 9 ods. 4 písm. e) zákona, že všetky ním uvedené údaje a predložené doklady sú aktuálne, úplné a pravdivé.

(2) Pri predaji podniku správcovskej spoločnosti, organizačnej zložky  zahraničnej správcovskej spoločnosti alebo ich časti fyzickej osobe alebo právnickej osobe, ktorá nie je správcovskou spoločnosťou, žiadosť o udelenie predchádzajúceho súhlasu podľa odseku 1 obsahuje aj údaje o fyzickej osobe podľa § 1 ods. 1 písm. a) prvý až štvrtý bod alebo o právnickej osobe podľa § 1 ods. 1 písm. b) druhý až štvrtý bod a §1 ods. 2 písm. c). 

§ 6
         
Žiadosť o udelenie predchádzajúceho súhlasu na zmenu stanov správcovskej spoločnosti obsahuje návrh zmien stanov správcovskej spoločnosti a stanovisko zamestnanca zodpovedného za výkon vnútornej kontroly k tomuto návrhu.   

§ 7

(1) Žiadosť o udelenie predchádzajúceho súhlasu na zmenu depozitára správcovskej spoločnosti a podielového fondu obsahuje (ďalej len „depozitár“)  
a)	obchodné meno, sídlo a identifikačné sídlo terajšieho depozitára a nového depozitára, 
b)	platné bankové povolenie a platné povolenie na poskytovanie investičných služieb nového depozitára   
c)	meno a priezvisko, trvalý pobyt a rodné číslo osôb vedúcich zamestnancov depozitára, ktorí budú zabezpečovať výkon funkcie depozitára pre správcovskú spoločnosť a jej podielové fondy,  
d)	doklad o dosiahnutom vzdelaní  a  praxi v oblasti finančného trhu a stručný odborný  životopis osôb podľa písm. c), 
e)	výpis z registra trestov osôb podľa písm. c) nie starší ako tri mesiace; zahraničná fyzická osoba predloží tiež dokument obdobného charakteru vydaný príslušným orgánom štátu jej trvalého pobytu, štátu, ktorého je občanom, a štátov v ktorých sa táto osoba v posledných piatich rokoch nepretržite zdržovala viac než šesť mesiacov; ak takéto dokumenty príslušné štáty nevydávajú, možno ich nahradiť čestným vyhlásením,
f)	čestné vyhlásenia osôb podľa písm. c) o splnení podmienok podľa § 6 ods. 13 písm. a) až e) zákona,
g)	termín ku ktorému sa navrhuje zmena depozitára,
h)	návrh zmluvy na výkon činnosti depozitára s novým depozitárom. 

§ 8 

Žiadosť o udelenie predchádzajúceho súhlasu na nadobudnutie cenných papierov do majetku v podielovom fonde od akcionárov správcovskej spoločnosti spravujúcej tento podielový fond alebo na predaj cenných papierov z majetku podielového fondu akcionárom správcovskej spoločnosti  spravujúcej tento podielový fond obsahuje 
a)	obchodné meno, sídlo a identifikačné sídlo, ak je právnickou osobou, alebo meno, priezvisko a trvalý pobyt, ak je fyzickou osobou, akcionára, ktorý zamýšľa nadobudnúť alebo predať cenné papiere do majetku v podielovom fonde.  
b)	priamy alebo nepriamy podiel akcionára podľa písm. a) na základnom imaní správcovskej spoločnosti, 
c)	údaje o cenných papieroch z majetku v podielovom fonde, ktoré majú byť predmetom obchodu,  a to
1.	druh, forma a počet, 
2.	menovitá hodnota v Sk,
3.	celková hodnota v Sk vypočítaná podľa pravidiel na určenie hodnoty cenných papierov v majetku v podielovom fonde, 
4.	podiel  na  majetku v podielovom fonde, 
5.	ISIN, ak bol pridelený,
6.	posledný kurz a priemerný kurz cenného papiera,  
e)	stanovisko depozitára k navrhovanému obchodu, najmä či je obchod v súlade so zákonom a či je ekonomicky výhodný  pre podielnikov, 
f)	stanovisko zamestnanca zodpovedného za výkon vnútornej kontroly,
g)	súhlas predstavenstva správcovskej spoločnosti s navrhovaným obchodom. 

§ 9

	Ak žiadosť o udelenie predchádzajúceho súhlas podávajú osoby konajúce v zhode,^2) náležitosťou žiadosti je aj plnomocenstvo s osvedčenými podpismi osôb oprávnených konať za splnomocniteľa, ktorým splnomocnitelia poverili nimi vybraného spoločného zástupcu na ich zastupovanie v konaní o ich žiadosti.

§ 10

	Doklady uvedené § 1 až 8 sa predkladajú ako prílohy v origináli a ak nie je možné predložiť ich originály, predkladajú sa ako osvedčené kópie. Ak žiadosť o udelenie predchádzajúceho súhlasu je vyhotovená v cudzom jazyku, jej náležitosťou je aj úradne osvedčený preklad tejto žiadosti  do slovenského jazyka.

§ 11

	Ak žiadateľ doklady  uvedené § 1 až 8 predložil úradu pred podaním žiadosti o udelenie predchádzajúceho  súhlasu, môže ich nahradiť písomným vyhlásením o tom, že tieto doklady sú aktuálne, úplné a pravdivé s uvedením osvedčených podpisov osôb oprávnených konať za žiadateľa a zoznamu už predložených dokladov a dátumu ich predloženia úradu. 

§ 12

Táto vyhláška nadobúda účinnosť 1. januára 2003